OpenLLM-France/wikimedia huggingface dataset:
# Byzantine and Modern Greek Studies

Byzantine and Modern Greek Studies (BMGS) és una revista científica britànica reconeguda internacionalment que publica articles sobre temes d'estudis bizantins i de la Grècia moderna; és a dir, sobre la llengua, la literatura, la història i l'arqueologia del món grec postclàssic, de l'antiguitat tardana fins a l'actualitat. A més a més, fa ressenyes de llibres recents que siguin importants per a aquests estudis. El Centre d'Estudis Bizantins, Otomans i Grecs Moderns de la Universitat de Birmingham publica la revista dues vegades a l'any des del 1975. També presenta articles d'història otomana o turca que es relacionin amb els seus principals camps d'activitat.

## Referències

* ↑ «Byzantine and Modern Greek Studies» (en anglès). Maney Publishing. Arxivat de l'original el 14 de març 2011. [Consulta: 11 abril 2011].
* ↑ «Byzantine and Modern Greek Studies» (en anglès). SCImago Journal & Country Rank. [Consulta: 11 abril 2011].
# Eras Torrelhas

Eras Torrelhas (francès Les Tourreilles) és un municipi del departament francès de l'Alta Garona, a la regió d'Occitània.

## Referències

* ↑ Toponímia occitana
# Escards de la Font del Comí

Els Escards de la Font del Comí és una cinglera del terme municipal de Conca de Dalt, al Pallars Jussà, en el territori de l'antic terme d'Hortoneda de la Conca, dins del territori de l'antiga caseria dels Masos de la Coma.
Estan situats al nord de la Font del Comí, al vessant septentrional de la Serra de Boumort, en el límit meridional de la Coma d'Orient. Són al sud de l'Obaga de la Coma, de la Canalada, la Canal del Peter i la Canal del Pou de Gel,

## Enllaços externs

* Institut Cartogràfic de Catalunya; cal fer un pas d'aproximació
# Les Alzines (Alzina)

Les Alzines és una partida rural a cavall dels municipis de Castell de Mur, a l'antic terme de Mur, en terres del poble del Meüll, i de Sant Esteve de la Sarga, en territori del poble d'Alzina, al Pallars Jussà.
Està situada a l'extrem central nord del terme municipal de Sant Esteve de la Sarga i al central sud de l'antic terme de Mur. És a l'extrem nord-est de la Serra d'Alzina, a la capçalera del barranc de Carboners.

## Etimologia

Es tracta d'un topònim romànic de caràcter descriptiu, molt present a la zona: és el nom d'un poble, d'una serra, està present en diverses partides rurals, etc. Procedeix del nom comú alzina, de l'arbre que era més abundant en aquestes terres.

## Enllaços externs

* Institut Cartogràfic de Catalunya; cal fer un pas d'aproximació
# Lina Merlin

Angelina "Lina" Merlin (15 d'octubre del 1887 – 16 d'agost del 1979) fou una política italiana, reconeguda per crear i promocionar l'anomenada "Llei Merlin", que abolí la prostitució regulada per l'estat italià. També fou activista i educadora, i formà part de laresistència italiana.

## Biografia
### Primers anys i estudis

Filla de Giustina Poli, mestra, i de Fruttuoso Merlin, secretari municipal, Lina nasqué a Pozzonovo i va créixer en Chioggia. El 1907 es llicencià com a mestra d'escola primària. El 1914 va obtenir un títol per a ensenyar francés en secundària; va preferir, però, continuar en l'escola bàsica primària.

### Carrera

Al març del 1926, en negar-se a jurar lleialtat al govern feixista italià, la destituïren com a docent. Al novembre d'aquest any la condemnaren a cinc anys de presó; la sentència fou reduïda i tornà a Pàdua al novembre del 1929. Se n'anà a Milà al 1930; per a mantenir-se, feia classes particulars de francés.
El 1919 entrà en el Partit Socialista Italià. Merlin va col·laborar amb el setmanari socialista Eco dei lavoratori i amb la revista La Difesa delle lavoratrici. Durant la Segona Guerra Mundial, participà activament en la resistència contra els feixistes. Cofundà els Gruppi di difesa della donna. El 1944 va ajudar a fundar la Unione donne italiane i en fou presidenta durant tres mandats.
El 1946 fou elegida membre de l'Assemblea Constituent d'Itàlia representant el Partit Socialista, i això fou fonamental per a garantir la protecció dels drets de les dones i els xiquets en la nova constitució. El 1948 la triaren per al Senat de la República Italiana i hi fou reelegida el 1953. Merlin es retirà del Partit Socialista el 1961 i no se'n presentà a la reelecció després que el seu mandat acabàs al 1963.
El projecte de llei per a abolir la regulació de la prostitució (Llei 75/1958) s'introduí el 1948 i, després d'un llarg i difícil procés, s'aprovà a la primeria del 1958 i entrà en vigor al setembre d'aquest any. Merlin va treballar en el consell municipal de Chioggia del 1951 al 1955.
Conegué Dante Gallani a Milà; la parella es va casar el 1933; Gallani va morir tres anys després. Merlin va morir a Pàdua el 1979, als 91 anys.

## Referències

* 1 2 3 4 5 6 «Merlin, Angelina». Dizionario Biografico degli Italiani.
* ↑ «Le donne dell'Assemblea Costituente - Lina Merlin» (en italià). Il Viaggio della Costituzione, 09-11-2018. [Consulta: 20 agost 2019].
* ↑ «Donne e Uomini della Resistenza: Lina Merlin» (en italià). ANPI. [Consulta: 20 agost 2019].
# Grimpa-soques de Layard

El grimpa-soques de Layard (Lepidocolaptes layardi) és una espècie d'ocell de la família dels furnàrids (Furnariidae).

## Hàbitat i distribució

Viu a la selva humida de l'Amazònia, a llevant del riu Tapajós.

## Taxonomia

A la classificació de Handbook of the Birds of the World and BirdLife International Digital Checklist of the Birds of the World (versió 5, 2020) es considera aquest ocell coespecífic amb el grimpa-soques de Rondônia.

## Referències

* ↑ «Grimpa-soques de Layard». Cercaterm. TERMCAT, Centre de Terminologia. REV. 29-12-2010, (català)
* ↑ http://datazone.birdlife.org/userfiles/file/Species/Taxonomy/Handbook_of_the_Birds_of_the_World_and_BirdLife_International_Digital_Checklist_of_the_Birds_of_the_World_Version_5.pdf
# Bzenica

Bzenica és un poble i municipi d'Eslovàquia. Es troba a la regió de Banská Bystrica.

## Història

La primera menció escrita de la vila es remunta al 1075.
# Rhabdodon

Rhabdodon és un gènere de dinosaure herbívor d'uns 4 metres de longitud, de la família dels rabdodòntids. El cos robust, el coll curt i la llarga cua corresponen als típics trets dels iguanodòntids. Visqué durant el Cretaci superior (fa entre 80 i 65 milions d'anys) a l'Europa centrooriental (entre França i Romania).
# Francisco Mérida Pérez

Francisco Mérida Pérez, conegut com a Fran Mérida, (Barcelona, 4 de març de 1990) és un exfutbolista professional català. Ha estat internacional amb les categories inferiors de la selecció espanyola.

## Trajectòria esportiva

El 27 d'agost de 2009 fou suplent en el partit de la Supercopa d'Europa 2010 en què l'Atlético de Madrid es va enfrontar a l'Inter de Milà, i va guanyar el títol, per 2 a zero. Mérida entrà al minut 69 de partit substituint el seu company José Antonio Reyes.
El 2012 va fitxar per l'Hèrcules CF.

### Espanyol

El 19 d'agost de 2020, com a agent lliure, fitxa pel Reial Club Deportiu Espanyol de Barcelona amb un contracte per dos anys amb opció a un tercer. El 9 de juny de 2022 l'Espanyol va fer oficial que no renovaria el jugador per a la temporada següent.

## Palmarès
### Atlético de Madrid

* Supercopa d'Europa (2010)

### Osasuna

* Segona Divisió: 2018–19

### Selecció espanyola

* Campionat d'Europa sub-17
* Subcampionat del Món sub-17

## Notes i referències

* 1 2 3 «Fran Merída [sic]». Eurosport. [Consulta: 5 abril 2020].
* 1 2 Harrold, Michael. «Slick Atlético seal Super Cup success» (en anglès). UEFA, 27-08-2010. [Consulta: 8 setembre 2013].
* ↑ El Hércules se refuerza con Fran Mérida
* ↑ «Fran Mérida, primer fitxatge publisher=RCD Espanyol», 19-08-2020. [Consulta: 19 agost 2020].
* ↑ Rodríguez, Roberto «Diego López y David López no seguirán en el Espanyol». La Vanguardia, 09-06-2022 [Consulta: 22 juny 2022].
* ↑ Sanzol, Pablo «Los goles del Osasuna campeón» (en castellà). Marca, 18-06-2019 [Consulta: 21 juny 2019].

## Enllaços externs

* Estadístiques a transfermarkt.es (castellà)
# Linospadicinae

Linospadicinae és una subtribu de palmeres.

## Taxonomia

Conté els següents gèneres.
* Bacularia F. Muell. ex Hook. f. = Linospadix H. Wendl.
* Calyptrocalyx Blume
* Denea O. F. Cook = Howea Becc.
* Grisebachia Drude & H. Wendl. = Howea Becc.
* Howea Becc.
* Howeia Becc. = Howea Becc.
* Laccospadix Drude & H. Wendl.
* Linospadix Becc. ex Hook. f. = Calyptrocalyx Blume
* Linospadix H. Wendl.
* Paralinospadix Burret = Calyptrocalyx Blume

## Referències

* ↑ USDA, ARS, National Genetic Resources Program. Germplasm Resources Information Network - (GRIN) [Online Database]. National Germplasm Resources Laboratory, Beltsville, Maryland. URL: http://www.ars-grin.gov/cgi-bin/npgs/html/gnlist.pl?2165%5BEnllaç+no+actiu%5D (20 August 2013)
# Les Calcines

Les Calcines és un indret del terme municipal de Tremp, al Pallars Jussà, dins de l'antic terme de Vilamitjana.
Està situat a llevant de Vilamitjana i al sud-oest de Suterranya, en l'extensa plana que hi ha en aquest lloc. Al sud-oest de la partida de Sant Feliu, i al nord-oest de lo Gargallar, una branca del Canal de Gavet, coneguda en el lloc com lo Canal, travessa el paratge.

## Enllaços externs

* Institut Cartogràfic de Catalunya
# Grimpa-soques de Hoffmanns

El grimpa-soques de Hoffmanns (Dendrocolaptes hoffmannsi) és una espècie d'ocell de la família dels furnàrids (Furnariidae) que habita la selva humida de l'oest amazònic del Brasil.
# Ca n'Oller (Palafolls)

Ca n'Oller és una masia de Palafolls (Maresme) inclosa a l'Inventari del Patrimoni Arquitectònic de Catalunya.

## Descripció

És una masia situada al peu del Puig del Castell, al camí que arriba a dalt del cim, juntament a altres masies com la de Can Moner o la Ciutadella. Aquesta masia pertany al grup II, de teulades a dues vessants als quatre cossos dels que consta. La façana principal presenta la disposició del portal i finestres treballades, a l'estil i proporcions del segle xviii. Com a detall s'ha d'indicar que la finestra principal té una creueta de tradició gòtica a la llinda de la pedra. La masia de reduïdes dimensions no compleix actualment la funció d'habitatge, ja que a pocs metres els propietaris s'han fet una casa nova, respectant l'era originària.

## Referències

* ↑ «Ca n'Oller». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 30 novembre 2016].
# Djazirat al-Arabiyya

Djazirat al-Arabiyya és un grup de cinc illes del Golf Pèrsic que agafa el nom de la més gran a 80 km de la costa de l'Aràbia Saudita i 95 km de la costa de l'Iran. Les cinc illes són:
* Al-Arabiya
* Harkus
* Al-Farisiyya
* Karan
* Kurayn
La més gran té uns 3 km² i no està habitada. A Karan (la més petita) hi ha un pou de petroli.
Les reclamen Aràbia Saudita, Iran i Kuwait, però estan sota control dels saudites.
# Roberto Bermúdez de Castro Mur

Roberto Bemúdez de Castro Mur (Osca, 25 de gener de 1971) és un polític espanyol. Ha sigut diputat en les Corts d'Aragó i portaveu del Grup Popular. Des de 2023 exerceix de conseller d'Hisenda del Govern d'Aragó.

## Biografia

Es va diplomar en Ciències Empresarials per la Universitat Oberta de Catalunya i es va llicenciar en Administració i direcció d'empreses per la mateixa universitat. En 2016 es troba cursant un Màster en Fiscalitat. És Soci fundador de l'Assessoria empresarial AV y asociados, així com propietari de diversos projectes d'energies renovables. És pare de dos fills i una filla (nascuda l'abril de 2019).

## Trajectòria política

Ha estat Conseller de Presidència, Justícia i Portaveu del Govern d'Aragó (2011-2015); senador, diputat provincial, regidor i President de la Hoya d'Osca. També ha exercit diferents càrrecs en el Partit Popular (Sotssecretari de les àrees Territorial i Electoral del Partit Popular d'Aragó, president de Noves Generacions d'aquest partit i Secretari provincial a Osca), en l'actualitat és membre del Comitè Executiu Nacional del Partit Popular i coordinador adjunt a la presidència del Partit Popular d'Aragó.
Des de novembre del 2016 fins al juny de 2018 fou Secretari d'Estat d'Administracions Territorials al Govern d'Espanya presidit per Mariano Rajoy. Durant la crisi constitucional a Catalunya el 2017, va assumir la coordinació de l'aplicació de l'article 155 de la Constitució espanyola a Catalunya.
L'11 d'agost de 2023 va ser nomenat conseller d'Hisenda del Govern d'Aragó, en el nou executiu presidit per Jorge Azcón, resultat del pacte de govern entre PP i VOX.

## Referències

* ↑ «Roberto Bermúdez de Castro presume de hija en Twitter» (en castellà). Heraldo.es, 30-04-2019. [Consulta: 13 octubre 2021].
* ↑ «Enric Millo, nou delegat del govern espanyol a Catalunya». Ara.cat.
* ↑ «Roberto Bermúdez de Castro, nuevo secretario de Estado para Administraciones Territoriales» (en castellà). EuropaPress.es, 18-11-2016. [Consulta: 11 setembre 2023].
* ↑ «Bermúdez de Castro, el hombre de confianza de Soraya que coordina la aplicación del 155. Noticias de Cataluña» (en castellà). El Confidencial.
* ↑ «Roberto Bermúdez de Castro, una discreta mano izquierda para el 155» (en castellà). eldiario.es.
* ↑ «El coordinador del 155 i un simpatitzant de la División Azul, membres del nou govern de l'Aragó». Vilaweb.cat, 11-08-2023. [Consulta: 11 setembre 2023].
# Lebbeke

Lebbeke és un municipi belga de la província de Flandes Oriental a la regió de Flandes. Està compost per les seccions de Lebbeke, Denderbelle i Wieze.
# Las Herencias

Las Herencias és un municipi de la província de Toledo a la comunitat autònoma de Castella-La Manxa. Limita amb Talavera de la Reina al nord, La Pueblanueva i San Bartolomé de las Abiertas a l'est, Alcaudete de la Jara i Belvís de la Jara al sud, i Calera y Chozas a l'oest.

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 |
| 727 | 728 | 735 | 753 | 755 | 724 | 718 | 735 | 744 | 759 |

## Administració

Llista d'alcaldes des de les eleccions democràtiques de 1979 :
| Període | Nom de l'alcalde/-essa | Partit polític | Data de possessió |
| 1979 - 1983 | Francisco García Ramos | PSOE | 19/04/1979 |
| 1983 - 1987 | Francisco García Ramos | PSOE | 28/05/1983 |
| 1987 - 1991 | Francisco García Ramos | PSOE | 30/06/1987 |
| 1991 - 1995 | José María García Moreno | Independiente | 15/06/1991 |
| 1995 - 1999 | José María García Moreno | Independiente | 17/06/1995 |
| 1999 - 2003 | Gabriel Ignacio Sánchez | Independiente | 03/07/1999 |
| 2003 - 2007 | Francisco García Ramos | PSOE | 14/06/2003 |
| 2007 - 2011 | Pedro Díaz Moreno | PP | 16/06/2007 |
| 2011 - 2015 | n/d | n/d | 11/06/2011 |
| 2015 - 2019 | n/d | n/d | 13/06/2015 |
| 2019 - 2023 | n/d | n/d | 15/06/2019 |
| Des del 2023 | n/d | n/d | 17/06/2023 |

## Enllaços externs

* Diputació de Toledo. Dades d'interès sobre la població.
# Les Canals (Navès)

* Aquest article tracta sobre l'indret del municipi de Navès. Vegeu-ne altres significats a «les Canals».
Les Canals és una costa del poble de la Valldora, al municipi de Navès (Solsonès). Està situada al vessant meridional de la rasa de les Fraus.

## Referències

* ↑ Aquest topònim figura al «Nomenclàtor oficial de toponímia de Catalunya». www.gencat.cat. Departament de Territori i Sostenibilitat, Generalitat de Catalunya, 01-01-2015.
# Grimpa-soques de Rondônia

El grimpa-soques de Rondônia (Lepidocolaptes fuscicapillus) és una espècie d'ocell de la família dels furnàrids (Furnariidae).

## Hàbitat i distribució

Viu a la selva humida de l'Amazònia, a la zona dels rius Madeira i Tapajós.

## Taxonomia

A la classificació de Handbook of the Birds of the World and BirdLife International Digital Checklist of the Birds of the World (versió 5, 2020) es considera Lepidocolaptes layardi una subespècie de Lepidocolaptes fuscicapillus.

## Referències

* ↑ «Grimpa-soques de Rondônia». Cercaterm. TERMCAT, Centre de Terminologia. REV. 29-12-2010, (català)
* ↑ http://datazone.birdlife.org/userfiles/file/Species/Taxonomy/Handbook_of_the_Birds_of_the_World_and_BirdLife_International_Digital_Checklist_of_the_Birds_of_the_World_Version_5.pdf
# Caherconnell Stone Fort

Caherconnell Stone Fort és un antic i excepcionalment ben conservat fort de pedra circular celta situat a Irlanda, concretament a la zona de The Burren, més o menys a un quilòmetre del dolmen de Poulnabrone. Aquesta fortalesa hauria estat habitada des del voltant de l'any 1500 aC.
Des de l'estiu de 2010, Caherconnell és la seu d'una escola de camp arqueològic on els estudiants poden aprendre tècniques dels arqueòlegs principals del recinte.

## Enllaços externs

* Castell de The Burren
* Caherconnell Escola arqueològica
# Districte de Mittweida

El Districte de Mittweida (en alemany Landkreis Mittweida) és un Landkreis (districte) a l'oest de l'estat federal de Freistaates Sachsen (Alemanya). Els districtes veïns són al nord el Muldentalkreis i el districte de Döbeln, al nord-oest el districte de Meißen, al sud-est el districte de Freiberg, al sud la ciutat independent (kreisfreie Stadt) de Chemnitz i el districte de Chemnitzer Land així com a l'oest el districte de Thüringen districte de Altenburger Land i el districte de Leipziger Land.

## Composició del districte

Nombre d'habitants a 31 de març de 2006
Ciutats
| Burgstädt (12.150) Frankenberg/Sa. (16.678) Geringswalde (5.020) Hainichen (9.426) Lunzenau (5.088) Mittweida (16.342) Penig (10.363) Rochlitz (6.681) | Gemeinden Altmittweida (2.107) Claußnitz (3.468) Erlau [Sitz: Crossen] (3.607) Hartmannsdorf (bei Chemnitz) (4.765) Königsfeld (1.733) Königshain-Wiederau (3.003) Kriebstein [Sitz: Kriebethal] (2.623) Lichtenau (8.018) Mühlau (2.350) Rossau (3.880) Seelitz (2.103) Striegistal [Sitz: Pappendorf] (2.063) Taura (2.621) Tiefenbach [Sitz: Etzdorf] (3.529) Wechselburg (2.192) Zettlitz (872) |

## Enllaços externs

* Pàgina web de des Landkreises Mittweida
# Alta Còrsega

L'Alta Còrsega (20B) (Haute-Corse en francès i Corsica suprana en cors) és un departament francès situat a la regió de Còrsega.

## Història

El departament de l'Alta Còrsega es creà per la divisió de l'illa de Còrsega en dos departaments l'1 de gener de 1976, en aplicació de la llei de 15 de maig de 1975. Els seus límits corresponen als de l'antic departament de Golo, que existí entre 1793 i 1811.

## Vegeu també

* Llista de municipis de l'Alta Còrsega
* Llista dels Cantons de l'Alta Còrsega
* Consell General de l'Alta Còrsega

## Enllaços externs

* Universitat de Còrsega
* http://www.corsica-isula.com/
# Likasita

La likasita és un mineral de la classe dels carbonats. Rep el seu nom de la seva localitat tipus, la mina Likasi, a la República Democràtica del Congo.

## Característiques

La likasita és un nitrat de fórmula química Cu₃(NO₃)(OH)₅·2H₂O. Cristal·litza en el sistema ortoròmbic. Forma cristalls de fins a 1,5 mil·límetres, mostrant una secció rectangular. És tabular en {001}, amb {010}, {100}, {101}, {012}, {014} i {018}.
Segons la classificació de Nickel-Strunz, la likasita pertany a «05.N - Nitrats amb OH (etc.) i H₂O» juntament amb els següents minerals: mbobomkulita, hidrombobomkulita i sveïta.

## Formació i jaciments

És un mineral secundari poc comú que es troba a la zona oxidada dels dipòsits de coure. Sol trobar-se associada a altres minerals com: cuprita, brochantita, malaquita, coure, plata, buttgenbachita, gerhardtita, miersita i òxids de ferro. Va ser descoberta l'any 1955 a la mina Likasi, a Katanga (República Democràtica del Congo).

## Referències

* ↑ «Likasite» (en anglès). Mindat. [Consulta: 8 maig 2016].
* 1 2 «Likasite» (en anglès). Handbook of Mineralogy. [Consulta: 8 maig 2016].
# Lee Ho-jin

Ho Jin Lee és un futbolista sud-coreà, nascut el 9 de març de 1983. Ha jugat al Racing de Santander espanyol, on només va aparèixer un cop, a l'Incheon United del seu país, i a Finlàndia, després d'estar a prova del Haka, ha recalat al JJK, que l'ha cedit al Blackbird.
És internacional sub-20 amb la selecció del seu país.
# Les Canals

«les Canals» té aquests significats:
# Grimpa-soques bigotut

El grimpa-soques bigotut (Xiphocolaptes falcirostris) és una espècie d'ocell de la família dels furnàrids (Furnariidae) que habita localment els boscos del nord-est del Brasil.

## Descripció

És un gros grimpa-soques amb bec feixuc. Té un plomatge poc marcat, però destaca el color camussa de la cella, la franja del bigoti i la gola. Cap altre grimpa-soques dins de la seva distribució té un bec tan gran i fort. Habita boscos secs caducifolis i caatinga boscosa. La crida és una sèrie de notes gemegades no gaire melòdiques.
S'alimenta de larves d'insectes, formigues, cargols i escarabats. La cria és probablement a l'estiu austral.

## Distribució

La destrucció generalitzada del bosc sec a l'interior del Brasil n'ha reduït ràpidament la població. Les poblacions restants estan molt fragmentades i continuen disminuint. Per tant, l'espècie es qualifica com a vulnerable.

## Referències

* ↑ Aymí Cubells, Raül; Cebrian López, Rafel; Clavell Corbera, Jordi; Feliu Latorre, Ponç; Giménez Contreras, Manuel-Enric; Mascarell Llosa, Àlex. «grimpa-soques bigotut». A: Fundació Barcelona Zoo & Institut Català d’Ornitologia. Diccionari dels ocells del món. TERMCAT, 2017-2022 [Consulta: 26 desembre 2022].
* ↑ Marantz, Curtis A.; Aleixo, Alexandre; Bevier, Louis R.; Patten, Michael A. «Moustached Woodcreeper (Xiphocolaptes falcirostris)». A: J. del Hoyo, A. Elliott, J. Sargatal, D. A. Christie, and E. de Juana. Birds of the World (en anglès). ed. 1.0. Ithaca: Cornell Lab of Ornithology, 2020. DOI 10.2173/bow.mouwoo1.01.
* 1 2 BirdLife International. «Moustached Woodcreeper Xiphocolaptes falcirostris» (en anglès). Llista Vermella de la UICN, 2016. DOI: 10.2305/IUCN.UK.2016-3.RLTS.T22703071A93902845.en.
* ↑ Collar, N.J.; et alii. Threatened birds of the Americas : the ICBP/IUCN red data book, third edition, part 2 (en anglès). 3a edició. Washington: Smithsonian Institution Press en col·laboració amb l'International Council for Bird Preservation, 1992, p. 1150. ISBN 1-56098-267-5.
# Cahir

Cahir (en irlandès An Chathair) és una ciutat d'Irlanda, al comtat de Tipperary Sud, a la província de Munster. Es troba a la intersecció de la carretera N8 entre Dublín a Cork i de la N24 de Limerick a Waterford.

## Història

El nom Cathair o an Chathair vol dir "ringfort de pedra", mentre que el nom Cathair Dhún Iascaigh significa "ringfort de pedra dels pescadors". En escrits més antics, sovint és pronunciat Caher.
Durant la major part de la seva història la vila ha estat influenciada per la dinastia Butler. Sota la seva infñuència fou creada la baronia de Cahir. Se sap molt de la vila com a poble defensiu (vegeu setge del castell de Cahir) Fou una de les primeres ciutats on durant el segle xix hi parava la diligència entre Clonmel i Cashel.

## Agermanaments

* Scarborough

## Personatges il·lustres

* Una Healy, membre del grup The Saturdays.
* Allan James Foley (1835-1899), fou un cantant de la corda de baix.

## Galeria d'imatges

* castell de Cahir
* Parròquia de l'Església d'Irlanda

## Referències

* ↑ http://www.logainm.ie/?text=Cahir

## Enllaços externs

* Web oficial
* Visita Cahir